DA hof toe omdat Okosa voete sleep | Maroela Media
Die DA het Saterdag die SAUK by Okosa verkla nadat die nasionale uitsaaier hul 2014-verkiesingsadvertensie, getiteld ANC Ayisafani, van die lug verwyder het, aangesien dit glo geweld aanhits. Paseka Maleka, woordvoerder van Okosa, het Maandag bevestig die SAUK het Sondagaand op die klag reageer.
Maleka het Maandag ook bevestig dat die beslissing voor die einde van die dag gelewer sou word, ingevolge Okosa se beleid om binne 48 uur aan die klagte aandag te gee. Okosa het egter later bekend gemaak dat hy Donderdag eers 'n openbare sitting oor die klagte gaan hou. Tydens dié sitting sal mondelinge voorleggings deur albei partye in die geskil aangehoor word. Die komitee, wat die klagte ondersoek het, het glo nie 'n kworum bereik nie.
Die DA se leier, Helen Zille, het Dinsdag tydens 'n perskonferensie gesê Okosa voldoen nie aan sy pligte as uitsaai-owerheid nie. "Dit skep 'n onvermydelike indruk dat Okosa doelbewus probeer om die hantering van ons klagte te vertraag en om die DA se verkiesingsvideo langer van die lug af te hou," het Zille gesê. " Dit is duidelik nadelig vir die DA se verkiesingsveldtog, en dien slegs om die ANC te bevoordeel."
Mmusi Maimane, die DA se premierskandidaat vir Gauteng, het verlede Vrydag in 'n verklaring gesê dit is duidelik dat SAUK onder druk van die ANC geswig het om die advertensie te verwyder. "Ons weet dat die ANC bekommerd is oor die grootskaalse positiewe reaksie wat die advertensie uitlok," het hy gesê.
Die omstrede advertensie is op 8 April op YouTube gelaai en is teen Dinsdagoggend reeds meer as 300 000 keer gekyk. 'ANC Ayisafani' beteken dat die ANC is nie meer is wat hy vroeër was nie. Die DA versoek kiesers om die party te help om korrupsie, e-tol en Nkandla te beveg. Die advertensie is steeds op YouTube beskikbaar. Klik hier om die advertensie te sien.
10-jarige op snelweg doodgery
Riaan van der Walt · 5 jaar gelede
Het julle iets anders verwag?
Die All Blacks is meesters in die kuns om rugbyreëls te omseil, maar ek dink hulle kan gerus by die cANCer kom kers opsteek.